钦定古今图书集成/历象汇编/乾象典/第088卷 > 性理会通 > 《雪赋》宋·吴淑
## 钦定古今图书集成/历象汇编/乾象典/第088卷 > 性理会通 > 《雪赋》宋·吴淑

雪之时，义远矣哉！盖阴气之凝，五谷之精，始布同云
之影，俄飘六出之霙。谢女之风中絮起，侍臣之衣上
花明。若夫雪苑创于梁王，雪宫见于齐国，应时而不
必封条，为瑞而每闻盈尺。《角哀》道穷而并衣，东郭履
穿而留迹。武王之五车两骑，楚子之翠被《豹鸟》。焦先
露寝以自若，袁安高卧而不出。至于王恭鹤氅，曹国
麻衣。丽见相如之赋，皓如姑射之肌。楚客之歌阳春，
周文之咏来思。曾子梁山之操，穆满黄竹之辞。访戴
逵而乘兴，葬滕文而弛期。讶云南于五月，怪空桑于
四时。尔其元阴晦朔，风厉当空而初认散盐，人夜而
犹能映字。青雨广延之国，赤布河阴之地。周王骇昆
明之唱，西母贡嵰州之味。亦尝见苏“武之持节，明汉
女之无罪。误晏子而流恩，感负薪而施惠。岂独猎钘
山而为药，获玉马而称瑞”云尔哉。